Kinderpornografie-ring: Ses hoës in hofArgieffoto Die ses Suid-Afrikaanse mans wat in hegtenis geneem is in verband met ŉ internasionale kinderpornografie-sindikaat, het reeds in verskeie howe in die land verskyn. Volgens wet mag die verdagtes se name nie bekend gemaak word alvorens hulle in die hof gepleit het nie. Die verdagtes sluit twee onderwysers en ŉ afgetrede skoolhoof in. “Die verdagtes het op verskillende dae in verskillende howe verskyn. So ver as wat ek bewus is, het niemand nog gepleit nie,” het lt.genl. Solomon Makgale, woordvoerder van die polisie, Woensdag gesê. Die verdagtes is onderskeidelik in Lichtenburg, Bloemfontein, Witrivier, Douglasdale, Florida en Potchefstroom aangekeer. ŉ Prokureur, dermatoloog en sakeman is ook in hegtenis geneem. Al die verdagtes se sake is uitgestel en hulle sal afsonderlik op verskillende dae in verskillende howe oor die volgende twee maande verskyn. Lees ook: Ses SA-hoës vas oor kinderpornografie